ህብረተሰሰቡ  ደም የመለገስ  ባህልን  እንዲያሳደድግ  ጥሪ ቀረበ
ህብረተሰቡ ህሙማንን ለመርዳት የሚያስችል ደም በፈቃደኝነት እንዲለግስ ጥሪ ቀረበ ።የብሔራዊ ደም ባንክ አገልግሎት ዋና ዳይሬክተር ዶክተር ብርሃኑ ስዩም ለዋሚኮ እንደገለጹት በአዲስ አበባ የተለያዩ የህክምና ተቋማት ደም የሚያሰፈልጋቸው ህሙማን ቁጥር  ከጊዜ  ወደ ጊዜ  እያደገ በመምጣቱ ህብረተሰቡ ወገኖችን  ለመደገፍ  በፈቃደኝነት  ደም እንዲለግሰ ጥሪ አቅርበዋል ፡፡በአዲስ አበባ ከተማ በሚገኙ የህክምና ተቋማት ውስጥ ደም የሚያስፈልጋቸው የህሙማን ቁጥር እያደገ በመምጣቱ ምክንያት  የደም እጥረት በመከሰቱ ማንኛውም የህብረተሰብ ክፍል  ደም እንዲለግሰ የብሔራዊ ደም ባንክ ጥሪ አቅርቧል፡፡በዓለም የጤና ድርጅት መሥፈርት መሠረት አንድ ሀገር ካላት የህዝብ ብዛት ውስጥ 1 በመቶ የሚሆነው ፈቃደኛ ደም ለጋሽ ሊሆን ይገባል ያሉት  ዶክተር ብርሃኑ ኢትዮጵያ ካላት ከ100 ሚሊየን በላይ ህዝብ ውሰጥ ቢያንስ ከ 900 እሰከ 1 ሚሊየን የሚደርስ ቋሚ ደም ለጋሽ ሊሆን  ይገባል ብለዋል ፡፡በኢትዮጵያ በአሁኑ ወቅት ፈቃደኛ  የደም ለጋሾች ቁጥር ከ140 እሰከ 160 ሺህ ብቻ መሆኑን የጠቆሙት ዶክተር ብርሃኑ በአገሪቱ ለህሙማን የሚፈለገውን ያክል ደም ለማግኘት ስለማይቻል በተለያዩ ጊዜያት የደም እጥረት እንደሚከሰት ዶክተር ብርሃኑ አመልክተዋል ።የኢትዮጵያ ቀይ መስቀል ሥር የተመሠረተው የብሔራዊ ደም ባንክ ከ 40 ዓመታት በላይ አገልግሎት  ሲሰጥ የቆየ ሲሆን ቀደም ሲል ምትክ ደም  ይጠየቅ የነበረው አሠራር ቀርቶ ደም በነጻ  ለህክምና ተቋማት እየተዳረሰ  ይገኛል ።የብሔራዊ ደም ባንክ ለህብረተሰቡ ተደራሽነቱን ይበልጥ ለማሳደግ  በሀገሪቱ 24 የሚደርሱ ቅርንጫፍ  የደም ባንኮችን  ከፍቶ እንቅስቃሴ እያደረገ  ነው ፡፡ 